**Pārskats par Finanšu ministrijas darba plāna izpildi**

**2021.gada I ceturksnī**

Neskatoties uz sarežģīto situāciju saistībā ar Covid-19 pandēmijas izraisītajām sekām, FM darba organizācija tika pielāgota ārkārtējās situācijas apstākļiem.

FM par prioritāriem tika noteikti uzdevumi, kas palīdz mazināt Covid-19 infekcijas izplatības sekas, paredzot atbilstošu pasākumu kopumu Covid-19 infekcijas izplatības izraisīto seku pārvarēšanai, īpašos atbalsta mehānismus un izdevumus, kas tieši saistīti ar Covid-19 izplatības ierobežošanu, lai nodrošinātu sabiedrības ekonomiskās situācijas uzlabošanos un veicinātu valsts tautsaimniecības stabilitāti.

|  |  |
| --- | --- |
| ***Satura rādītājs*** | *lpp.* |
| [*Būtiskākās reformas un īstenotās iniciatīvas*](#_Būtiskākās_reformas_un) | *1* |
| [*Ministrijas sagatavotie tiesību aktu projekti 2021.gada I ceturksnī*](#_Ministrija_ir_sagatavojusi) | *14* |

***Lietotie saīsinājumi***

*ANM - Atveseļošanas un noturības mehānisma plāns*

*FKTK – Finanšu un kapitāla tirgus komisija*

*FM – Finanšu ministrija*

*MK – Ministru kabinets*

*PVN – pievienotās vērtības nodoklis*

*VID- Valsts ieņēmumu dienests*

# **Būtiskākās reformas un īstenotās iniciatīvas**

# **2021.gada I ceturksnis**

* **Sagatavoti grozījumi MK noteikumos, lai valsts budžeta iestādes kārtējā gadā varētu turpināt izmantot līdzekļus, kas tika piešķirti iepriekšējam saimnieciskajam gadam, taču dažādu iemeslu dēļ netika izmantoti.** Šāds budžeta elastības mehānisms nodrošina nepārtrauktu budžetēšanu - ļauj turpināt iesāktos projektus un darbības, neveidojot pārrāvumus gadu mijā. Kā arī tika **sagatavoti jauni MK noteikumi par budžetu parādu instrumentu klasifikāciju**, lai nodrošinātu informācijas par dažādu vispārējās valdības sektorā iekļauto institucionālo vienību saistībām sistematizēšanu, apkopošanu un analīzi atsevišķu parāda instrumentu dalījumā.
* Covid-19 izraisītās krīzes pārvarēšanas un seku novēršanas pasākumu īstenošanai saskaņā **ar MK rīkojumu tika piešķirta vienreizēja dotācija pašvaldībām, kurām izlīdzinātie ieņēmumi ir vismaz par 10% zemāki salīdzinājumā ar vidējiem izlīdzinātiem ieņēmumiem valstī un bezdarba līmenis ir augstāks par vidējo valstī. Minētā dotācija tika piešķirta 33 pašvaldībām kopsummā par 5 milj. euro**.
* Lai varētu nodrošināt savlaicīgu un kvalitatīvu gadskārtējā valsts budžeta likumprojekta sagatavošanu, **izstrādāts un apstiprināts MK 2021.gada 25.marta rīkojums Nr.207 “Par likumprojekta “Par vidēja termiņa budžeta ietvaru 2022., 2023. un 2024.gadam” un likumprojekta “Par valsts budžetu 2022.gadam”sagatavošanas grafiku”,** kurā noteikti veicamie pasākumi un to izpildes termiņi abu likumprojektu sagatavošanas nodrošināšanai, tajā skaitā noteikts valsts budžeta izdevumu pārskatīšanas tvērums.
* Atbilstoši valdības un Saeimas pieņemtajiem lēmumiem ar Covid-19 izplatību saistītā valsts apdraudējuma un tā seku novēršanas un pārvarēšanas pasākumu nodrošināšanai tika operatīvi veiktas valsts budžeta apropriāciju izmaiņas, kā arī valsts budžeta apropriācijas palielināšana, lai nodrošinātu nepieciešamos resursus līdzekļiem neparedzētiem gadījumiem.
* **Sagatavots Latvijas Stabilitātes programmas (SP) projekts 2021. – 2024. gadam, kura ietvaros atjaunotas makroekonomikas un fiskālās prognozes. SP ir viens no elementiem ikgadējā valsts budžeta likumprojekta un vidēja termiņa budžeta ietvara likumprojekta sagatavošanas ciklā, tādējādi tā ietver makroekonomisko rādītāju prognozes 2021., 2022., 2023. un 2024. gadam, fiskālās prognozes un vispārējās valdības budžeta bilances mērķus.** 2021.gadā tiek prognozēta ekonomikas izaugsme 3,0% apmērā, savukārt 2022. gadā jau 4,5% apmērā. Vispārējās valdības budžeta deficīts 2020.gadā bija 5,4% no IKP, tai skaitā Covid-19 atbalsta pasākumu tiešā fiskālā ietekme uz vispārējās valdības budžeta deficītu bija 3,7% no IKP. Aktualizētās vispārējās valdības budžeta bilances prognozes šogad paredz deficītu 9,3% no IKP apmērā. 2022.gadā un 2023.gadā deficīts tiek prognozēts attiecīgi 2,7% no IKP un 1,3% no IKP, savukārt 2024.gadā samazinās līdz 0,3% no IKP.
* **Š.g. 18.martā MK tika izskatīts FM pusgada ziņojums par ES fondu un EEZ/Norvēģijas līdzfinansētu investīciju progresu, sniedzot novērtējumu par riskiem un priekšlikumus rīcībai ar mērķi Latvijā pilnvērtīgi izmantot iespējas**, t.sk. valdība uzdeva nozaru politikas veidotājiem nodrošināt nepieciešamo priekšnosacījumu izpildi, lai jaunā 2021.-2027. gadu plānošanas perioda ES fondu investīciju ieviešana uzsāktos bez kavējumiem, mērķtiecīgi un sabalansēti, neizraisot būtisku finansējuma pārrāvumu starp plānošanas periodiem.
* **Turpinot darbu pie ES fondu 2021. – 2027. gada plānošanas perioda darbības programmas projekta un Atveseļošanas un noturības mehānisma (ANM) plāna pilnveides, FM no 8. līdz 12. martam organizēja atkārtotās tematiskās diskusijās, lai ar sadarbības un sociālajiem partneriem pārrunātu plānotos ieguldījumus turpmākajos gados**.
* **Tika veikts apjomīgs izvērtējums par ES Atveseļošanas un noturības mehānisma (ANM) ilgtermiņa ietekmi uz Latvijas iekšzemes kopproduktu (IKP) un nodarbinātības rādītājiem un vispārējās valdības budžeta izdevumiem.** ANM būs nozīmīga loma Covid-19 pandēmijas seku pārvarēšanā – tā īstenošana kāpinās ekonomikas izaugsmi un stiprinās potenciālā IKP izaugsmi. Īstermiņā ietekme izpaudīsies kā investīciju veidošanās, bet ilgākā laika posmā kā lielāks uzkrātais kapitāls, zemāks nodarbinātības kritums, kā arī augstāka kopējā ražošanas faktoru produktivitāte. ANM līdzekļi un realizētie projekti palīdzes bremzēt nodarbinātības samazinājumu ar jaunradītu darbavietu un, iespējams, emigrācijas samazinājumu. Tādējādi mehānisma kumulatīvā ietekme uz IKP pieaugumu līdz 2029.gadam tiek vērtēta 1,3-1,5 procentpunktu apmērā, bet kumulatīvā ietekme uz nodarbinātību 0,63-0,77 procentpunktu apmērā. Savukārt, vispārējās valdības budžeta izdevumus ANM palielinās par 0,1% no IKP 2021. gadā un par 0,6-1,4% no IKP laika periodā no 2022. gada līdz 2026. gadam. Augstāko izdevumu līmeni sasniedzot 2025. gadā, kad ANM sasniegs 1,2-1,4% no IKP. Atbilstoši vispārējās valdības funkciju klasifikācijai, lielāko daļu ANM finansējuma ir plānots novirzīt ekonomiskajai darbībai. Jāatzīmē, ka atbilstoši esošajam regulējumam, ANM ieņēmumi tiks uzskaitīti izdevumu līmenī kā rezultātā ANM nav tiešās ietekmes uz vispārējās valdības budžeta bilanci.
* **Lai definētu nodokļu atvieglojumu mērķus un sasniedzamos rādītājus, kā arī noteiktu atbildīgās institūcijas (nozaru ministrijas) ar izpildes termiņiem, MK 2021.gada 8.aprīļa sēdē ir apstiprināts informatīvais ziņojums “Par spēkā esošo nodokļu atvieglojumu izvērtēšanu”.**
* **Saeima 2021.gada 11.februārī ir pieņēmusi FM izstrādāto likumu “Grozījumi likumā “Par grāmatvedību””, ar kuru no 2021.gada 1.jūlija tiks ieviesta ārpakalpojuma grāmatvežu licencēšana un tiks izveidots publiski pieejams ārpakalpojuma grāmatvežu reģistrs.**
* **Saeimā turpinās FM izstrādātā likumprojekta "Grāmatvedības likums", kurš sagatavots, lai nodrošinātu grāmatvedības tiesiskā regulējuma atbilstību šodienas attīstībai un notiekošajai tautsaimniecības digitalizācijai, izskatīšana** (pieņemts 1. lasījumā 2021. gada 4. februārī).
* Lai pilnveidotu uzraudzības mehānismu pār zvērinātu revidentu praksēm un sabiedriskas nozīmes struktūrām (SNS), kā arī veicinātu sadarbību starp SNS uzraugiem, FM pārvaldītajā un uzturētajā IT sistēmas rīkā – **Sabiedriskas nozīmes struktūru iecelto revidentu uzraudzības sistēmā (SIRUS) veikti papildu funkcionalitātes uzlabojumi saistībā ar lietotāju piekļuves tiesībām un informācijas/datu ievadi SIRUS tām zvērinātu revidentu praksēm, kuras sniedz revīzijas pakalpojumus SNS, tādējādi aizstājot e-pasta sarakstes**.
* Lai sniegtu atbalstu uzņēmējiem Covid-19 infekcijas izplatības apstākļos, sagatavoti **grozījumi** **Covid-19 infekcijas izplatības seku pārvarēšanas likumā**, ar ko dotas **tiesības uzņēmumiem, kas gada pārskatu un konsolidēto gada pārskatu** (ja tāds ir jāsagatavo) sagatavo saskaņā ar Gada pārskatu un konsolidēto gadu pārskata likumu, pārskatu **par 2020.gadu iesniegt 3 mēnešus vēlāk** par parasto termiņu. Tāpat arī nevalstiskajām organizācijām (biedrībām, nodibinājumiem, reliģiskajām organizācijām) ar likuma grozījumiem atļauts gada pārskatu par 2020. gadu iesniegt Valsts ieņēmumu dienestam par trijiem mēnešiem vēlāk. Likums stājies spēkā 2021.gada 20.martā.
* **Lai mazinātu administratīvo slogu maziem un vidējiem uzņēmumiem, 2021.gadā ir paredzēts ieviest saimnieciskās darbības ieņēmumu (turpmāk - SDI) kontu.** **Lai nodrošinātu, ka mikrouzņēmumu nodokļa maksātāji var izmantot vienkāršotu nodokļu nomaksas risinājumu – SDI kontu, FM ir izstrādājusi likumprojektu “Grozījumi Mikrouzņēmumu nodokļa likumā”** (Nr.937/Lp13), kurš 2021.gada 18.martā ir pieņemts Saeimā 1.lasījumā. Savukārt, lai ieviestu vienkāršotu nodokļu nomaksas risinājumu – SDI kontu, kredītiestādēm ir nepieciešams izstrādāt un ieviest attiecīgus grozījumus informācijas sistēmās. Tādējādi, **lai sekmētu SDI konta ieviešanu, ir izstrādāts likumprojekts “Grozījums Finanšu stabilitātes nodevas likumā”** (Nr.936/Lp13), kurš 2021.gada 18.martā ir pieņemts Saeimā 1.lasījumā, **kas paredz kredītiestādēm, kas līdz 2021.gada 1.jūlijam būs ieviesušas SDI kontu, vienreizēju kompensējošu instrumentu (tiesības samazināt budžetā maksājamo finanšu stabilitātes nodevas par 2021.gadu summu par minētā konta ieviešanas faktiskajiem izdevumiem, nepārsniedzot 50000,00 *euro*).**
* **Lai izvairītos no pievienotās vērtības nodokļa (PVN) izkrāpšanas kokmateriālu tirgū, Eiropas Komisijai ir iesniegts iesniegums par Padomes 2009.gada 7.decembra Īstenošanas lēmumā 2009/1008/ES noteiktā termiņa pagarināšanu apgrieztai jeb reversai pievienotās vērtības nodokļa maksāšanas kārtībai darījumos ar kokmateriāliem**. Iesnieguma pamatā ir VID sniegtais nozares novērtējums no PVN aspektiem, kā arī nozares pārstāvētās Latvijas Kokrūpniecības federācijas atbalsts par aktuālāko faktisko situāciju nozarē.
* Lai nodrošinātu piekļuvi Covid-19 vakcīnu un Covid-19 *in vitro* diagnostikas medicīnisko ierīču piegādēm un ar šīm precēm saistītiem pakalpojumiem par samērīgākām izmaksām, 2021.gada 9.janvārī ir stājušies spēkā grozījumi Pievienotās vērtības nodokļa likumā, kas nosaka, ka **ar 2020.gada 25.decembri tiek ieviesta PVN 0 procentu likme Covid-19 vakcīnu un Covid-19 *in vitro* diagnostikas medicīnisko ierīču piegādēm, kā arī pakalpojumiem, kas cieši saistīti ar šādām vakcīnām un ierīcēm. Regulējums ir spēkā līdz 2022.gada 31.decembrim.**
* **Lai pilnveidotu akcīzes nodokļa piemērošanu, ir sagatavoti** un Valsts kancelejā iesniegti grozījumi likumā “Par akcīzes nodokli”, kas paredz:
* **būtiski mazināt administratīvo un finansiālo slogu uzņēmumiem darbībām ar akcīzes nodokļa markām marķējamām akcīzes precēm, atceļot akcīzes nodokļa samaksas termiņu 180 dienas par saņemtajām akcīzes nodokļa markām,** tādējādi maksājot akcīzes nodokli pēc faktiski marķēto preču vienību skaita, kas nodotas patēriņam vai laistas brīvā apgrozībā, un paredzot iespēju iznīcināt akcīzes nodokļa markas, nenoņemot tās no akcīzes preču iepakojuma, un šajā gadījumā saņemt atpakaļ samaksāto akcīzes nodokli;
* **nodrošināt akcīzes nodokļa atbrīvojuma piemērošanā vienādu pieeju neharmonizētajām akcīzes precēm un no konkurences aspekta – aizstājējproduktiem, paredzot akcīzes nodokļa atbrīvojumu elektroniskajās smēķēšanas ierīcēs izmantojamam šķidrumam, elektroniskajās smēķēšanas ierīcēs izmantojamā šķidruma sagatavošanas sastāvdaļām un tabakas aizstājējproduktiem (piemēram, nikotīna spilventiņiem) līdzīg**i kā kafijai, bezalkoholiskajiem dzērieniem un tabakas izstrādājumiem. Atbrīvojumu piemēro, ja akcīzes preces izmanto kvalitātes noteikšanai, iznīcina;
* **ar 2022.gada 1.janvāri precizēt KN kodus vīniem un raudzētajiem dzērieniem un precizēt normas par akcīzes nodokļa atbrīvojuma piemērošanu spirtu saturošiem uztura bagātinātājiem**;
* **ar 2022.gada 1.jūliju piemērot akcīzes nodokļa atbrīvojumus ES dalībvalstu bruņoto spēku iegādātām akcīzes precēm līdzīgi, kā to piemēro NATO bruņotie spēki**, ņemot vērā Padomes 2019.gada 16.decembra direktīvas (ES) 2019/2235, ar ko groza Direktīvu 2006/112/EK par kopējo pievienotās vērtības nodokļa sistēmu un Direktīvu 2008/118/EK par akcīzes nodokļa piemērošanas vispārējo režīmu attiecībā uz aizsardzības pasākumiem Savienības satvarā;
* **sakārtot jautājumu par akcīzes nodokļa atbrīvojuma piemērošanu dabasgāzei, kura tiek izmantota vienotā dabasgāzes pārvades un uzglabāšanas sistēmā un dabasgāzes sadales sistēmā dabasgāzes pārvades, uzglabāšanas vai sadales sistēmas tehnoloģisko vajadzību nodrošināšanai**, paredzot precizēt atbrīvojuma piemērošanu, neatsaucoties uz sistēmas operatoru;
* **sakārtot normas saistībā ar Apvienotās Karalistes izstāšanos no ES**, t.sk. izstāšanās līguma nosacījumus attiecībā uz Ziemeļīriju, proti, attiecībā uz Ziemeļīriju piemērot ES tiesību noteikumus par precēm, t.sk. par akcīzes precēm. Akcīzes preču pārvietošana no ES uz Ziemeļīriju un otrādi tiks uzskatīta par pārvietošanu ES iekšienē.
* **Lai sekmētu mazā biznesa attīstību, samazinot tam administratīvo slogu, izstrādāts** un Saeimā 1.lasījumā atbalstīts regulējums, **ar kuru ir paredzēts ieviest vienkāršotu nodokļu nomaksas risinājumu (SDI kontu).**
* Lai rastu risinājumu saistībā ar juridisko personu, kuru darbība ir izbeigta, naudas līdzekļu ilggadīgo glabāšanu kredītiestāžu kontos, **ir sagatavots likumprojekts, ar kuru tiks uzlabota informācijas aprite starp VID un kredītiestādēm, paātrinot valstij piekritīgās mantas pārņemšanas procesu**.
* **Lai sniegtu atbalstu skaistumkopšanas nozarei**, kas bija viena no smagāk skartajām nozarēm Covid-19 krīzes periodā, **tika izstrādāts tiesiskais regulējums ar atvieglotiem nosacījumiem atbalsta par dīkstāvi saņemšanai.**
* **Lai uzlabotu nodokļu administrēšanas procesu saistībā ar nodokļu maksātājiem, kas veic saimniecisko darbību, izmantojot digitālās platformas, nodrošināta pārstāvība ES institūcijās saistībā ar Padomes Direktīvas 2021/514 (2021.gada 22.marts), ar ko groza direktīvu 2011/16/ES par administratīvu sadarbību nodokļu jomā, izskatīšanā.** Atbilstoši minētajai direktīvai VID saņems digitālo platformu rīcībā esošo informāciju par Latvijas rezidentiem, kas, izmantojot digitālās platformas, veic preču tirdzniecību un pakalpojumu sniegšanu.
* Lai samazinātu administratīvo slogu sabiedriskā labuma organizācijām un uzraudzības institūcijai, līdzsvarojot valsts sniegtās priekšrocības ar attiecīgajām uzraudzības funkcijām, kā arī ieviestu skaidrus nosacījumus attiecībā uz organizāciju iespējām veikt saimniecisko darbību, FM pēc dizaina domāšanas metodes sadarbībā ar sabiedriskā labuma organizācijām izstrādāja un **š.g. 31.martā Nevalstisko organizāciju un MK sadarbības memoranda padomes sanāksmē prezentēja konceptu sabiedriskā labuma organizāciju saimnieciskās darbības risinājumam, iezīmējot turpmāko plānu diskusijām un virzībai**. Koncepts saimnieciskās darbības risinājumam ir daļa no FM izstrādātā Informatīvā ziņojuma par sabiedriskā labuma organizāciju darbību un attīstību, kuru aprīlī plānots izsludināt VSS.
* Sadarbībā ar tautsaimniecības nozaru asociācijām, Finanšu ministrijas struktūrvienībām un VID **ir sagatavoti priekšlikumi Ēnu ekonomikas ierobežošanas plāna projektam 2021.-2022.gadam,** kas iesniegti Ministru prezidentam.
* **MK 2020.gada 11.martā (protokols Nr.25) atbalstīja FM sadarbībā ar Latvijas Banku un FKTK izstrādātos ar likumprojektu “Latvijas Bankas likums” (TA-2540) saistītos likumprojektus, kas izstrādāti, lai noteiktu regulējumu FKTK pievienošanai Latvijas Bankai**. Saistībā ar minēto 2021.gada 18.martā MK Saeimas Prezidijam iesniedza 27 likumprojektu pakotni. Likumprojektu pakotnē galvenais (prioritārais) ir likumprojekts "Latvijas Bankas likums". **2021.gada 26.februārī Eiropas Centrālā banka sniedza pozitīvu atzinumu par Latvijas Bankas reformu (CON/2021/9).**
* **Lai noteiktu finanšu tirgus politikas mērķus un pasākumus finanšu sektora attīstībai vidējā termiņā, ir izstrādāts un MK 2021.gada 18.martā apstiprināts Finanšu sektora attīstības plāns 2021.-2023.gadam** (MK 2021.gada 22.marta rīkojums Nr.180), vienlaikus norādot par pasākumu izpildi atbildīgās institūcijas, uzdevumu izpildes termiņus, sasniedzamos rezultātus un plāna izpildes uzraudzības kārtību. Plāns ir izstrādāts, lai noteiktu finanšu sektora politikas vidēja termiņa attīstības virzienus, sniedzot finanšu sektora darbības izvērtējumu un nosakot sasniedzamās prioritātes un rezultātus.

Plānā ietverto pasākumu mērķis ir turpināt atbalstīt inovatīvu un pieejamu finanšu sektoru, kas sekmē un atbalsta ilgtspējīgu tautsaimniecības attīstību, nosakot šādus prioritāros attīstības virzienus:

* Finansējuma pieejamība un investīciju iespējas;
* Digitalizācija un inovatīvu pakalpojumu pieejamība;
* Ilgtspējīgas finanses.
* **Lai veicinātu finanšu grūtībās nonākušu kredītiestāžu un ieguldījumu brokeru sabiedrību noregulēšanas un darbības atjaunošanas efektivitāti, ir izstrādāti likumprojekti “Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā”, “Grozījumi Finanšu instrumentu tirgus likumā” un “Grozījumi likumā “Par norēķinu galīgumu maksājumu un finanšu instrumentu norēķinu sistēmās””,** kas 2021.gada 24.martā atbalstīti Saeimas Budžeta un finanšu (nodokļu) komisijā. Minētie likumprojekti izstrādāti, lai ieviestu Eiropas Parlamenta un Padomes 2019. gada 20. maija Direktīvas (ES) 2019/879, ar ko groza Direktīvu 2014/59/ES attiecībā uz zaudējumu absorbcijas un rekapitalizācijas spēju kredītiestādēm un ieguldījumu brokeru sabiedrībām un Direktīvu 98/26/ES, prasība.
* **Lai nodrošinātu ieguvumus finanšu sistēmai kopumā un novērstu viena finanšu tirgus dalībnieka maksātnespējas gadījumā sistēmiskos riskus, kas var izraisīt ķēdes reakciju citiem finanšu tirgus dalībniekiem, tika izstrādāts un 2021.gada 23.februārī Saeimā iesniegts tiesiskais regulējums** (likumprojekts “Likums par izslēdzošā ieskaita piemērošanu kvalificētajiem finanšu darījumiem” un ar šo likumprojektu saistītie grozījumi (likumprojekts “Grozījums Maksātnespējas likumā”, likumprojekts „Grozījumi Kredītiestāžu likumā”, likumprojekts “Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā” un likumprojekts “Grozījumi Apdrošināšanas un pārapdrošināšanas likumā”)), kas nodrošinās piemērotu izslēdzošā ieskaita režīmu attiecībā uz atvasināto finanšu instrumentu darījumiem un tūlītējiem darījumiem.
* **Lai novērstu regulatīvas nepilnības un saskaņotu procedūru, ar ko kompetentajām uzraudzības iestādēm fondu pārvaldošā sabiedrība paziņo par pārmaiņām informācijā, tika izstrādāti un MK iesniegts likumprojekts “Grozījumi Alternatīvo ieguldījumu fondu un to pārvaldnieku likumā” un likumprojekts “Grozījumi Ieguldījumu pārvaldes sabiedrību likumā”, ar ko tiek paredzēts modernizēt un precizēt prasības par vietējo struktūru (angļu val. - local facilities) nodrošināšanu ieguldītājiem**, jo līdzšinējie noteikumi par pienākumu nodrošināt ieguldītājiem vietējās struktūras reti tika izmantoti tādā veidā, kā tas tika paredzēts normatīvajā aktā. Par izplatītāko saziņas metodi ir kļuvusi tieša saziņa starp ieguldītājiem un ieguldījumu pārvaldes sabiedrību.
* **Lai nodrošinātu Latvijas interešu pārstāvību Pasaules Bankas grupas un Starptautiskā Valūtas fonda (WBG/IMF) pilnvarnieku pavasara sanāksmēs, izstrādāts informatīvais ziņojums iesniegšanai MK par sanāksmju jautājumiem**: WBG – atbalsts ilgtspējīgai, noturīgai un iekļaujošai attīstībai pēc COVID-19 krīzes, parāda apkalpošanas maksājumu atlikšanas iniciatīvas pagarināšana, taisnīga un pieejama piekļuve vakcīnām, IMF – globālās ekonomikas un finanšu tirgu attīstība, atbalsts valstīm ar zemākiem ienākumiem un risinājumi parāda restrukturizācijai, IMF plānotā darba programma nākamajam pusgadam, iniciatīva par jaunu IMF vispārējo speciālā aizdevuma tiesību asignējumu, tādējādi palielinot dalībvalstu ārējās rezerves.
* **Lai nodrošinātu Eiropas Rekonstrukcijas un attīstības bankas izstrādātās darbības stratēģijas projekta Latvijai 2021-2025 atbilstību Latvijas tirgus nepilnībām un prioritātēm investīciju vajadzību jomā, nodrošināta Latvijas institūciju iesaiste stratēģijas projekta izvērtēšanā un iesniegti Latvijas komentāri par stratēģijas projektu**.
* **EK Tehniskā atbalsta instrumenta (TSI) ietvaros apstiprināti 11 strukturālo reformu atbalsta projekti ar kopējo finansējumu EUR 4,15 milj. apmērā. Latvijas institūciju projektu iesniegšanu TSI nodrošina FM kā koordinējošā iestāde Latvijā.**
* **Finanšu sektora attīstības padome šā gada 5. martā apstiprināja Finanšu izlūkošanas dienesta izstrādāto Nacionālo noziedzīgi iegūtu līdzekļu legalizācijas, terorisma un proliferācijas finansēšanas riska novērtējuma ziņojumu par 2017. - 2019. gadu.** Nacionālā riska novērtējuma ziņojuma ietvaros vērtētas dažādas noziedzīgi iegūtu līdzekļu legalizācijas, terorisma un proliferācijas finansēšanas komponentes: noturība pret nacionālajiem riskiem, nacionālie draudi un ievainojamība, kā arī no tiem izrietošie riski, sektoru riski, juridisko personu un nevalstisko organizāciju riski, terorisma un proliferācijas riski, nākotnes riski, 2020. gada notikumu ietekme, finanšu pieejamības produktu riski. Secināts, ka Latvijas noziedzīgi iegūtu līdzekļu legalizācijas, terorisma un proliferācijas finansēšanas sistēma ir noturīga, politikas instrumenti un darbību spektrs ir pietiekami elastīgs, lai spētu pārvaldīt esošos un potenciālos noziedzīgi iegūtu līdzekļu legalizācijas, terorisma un proliferācijas finansēšanas riskus. Lai gan Latvijas normatīvais regulējums noziedzīgi iegūtu līdzekļu legalizācijas, terorisma un proliferācijas finansēšanas novēršanas jomā novērtēts kā izturīgs un tajā integrēti nepieciešamie instrumenti cīņai pret Latvijai raksturīgajiem riskiem, papildus uzsvars nākotnē ir liekams tieši uz šo politikas instrumentu efektīvu piemērošanu.
* **Lai veicinātu sabiedrības interešu aizstāvību, mazinātu ar azartspēlēm un izlozēm saistītos riskus, nodrošinātu kontrolētu, caurskatāmu, legālu, sociāli atbildīgu un atkarības riskus neradošu azartspēļu un izložu organizēšanas vidi, FM izstrādāja Azartspēļu un izložu politikas pamatnostādnes 2021.-2027.gadam**, kas š.g. 18.martā izskatītas MK. MK uzdeva FM sadarbībā ar Latvijas Pašvaldību savienību precizēt pamatnostādņu projektu, paredzot pašvaldībām tiesības noteikt stingrākus nosacījumus azartspēļu vietām pašvaldības teritorijā, jo netika atbalstīts priekšlikums centralizētai pieejai azartspēļu organizēšanas vietu atļauju izsniegšanas procesam, par atbildīgo nosakot Izložu un azartspēļu uzraudzības inspekciju.
* **Lai stiprinātu iekšējās kontroles sistēmas un iekšējā audita funkciju valsts pārvaldē, kā arī veicinātu publiskās pārvaldes efektivitāti un nodrošinātu nozīmīgu jomu vērtēšanu saskaņā ar labāko praksi un starptautiskajiem standartiem:**
* **izdots FM sagatavotais MK 2021.gada 25.janvāra rīkojums Nr.47 “Par kopējām valsts pārvaldē auditējamām prioritātēm 2021.gadam”, kurš nosaka ministriju un iestāžu iekšējā audita struktūrvienībām plānoto auditu ietvaros vērtēt efektivitātes aspektus,** kā arī veikt auditu vai sniegt konsultāciju par risku vadību. FM nodrošina metodisko atbalstu prioritāšu īstenošanā - sagatavota strukturēta pārskata forma, saskaņā ar kuru iekšējiem auditoriem jāsniedz informācija par vērtētajiem efektivitātes jautājumiem, kā arī sadarbībā ar ekspertiem un auditoriem tiek gatavotas vadlīnijas prioritātes īstenošanai risku vadības jomā;
* **ES Strukturālo reformu atbalsta programmas projektā “Iekšējās kontroles sistēmas un iekšējā audita tālākā attīstība Latvijas valsts pārvaldē” uzsākta sadarbība ar augsti kvalificētiem starptautiskiem ekspertiem no Austrijas aktivitāte**, kas saistīta ar valsts iekšējā audita ilgtermiņa attīstības plānošanu;
* turpinot iepriekšējos divos gados veiksmīgi uzsākto valsts pārvaldes iekšējo auditoru un Valsts kontroles revidentu sadarbību tiešās palīdzības veidā, tika **uzsākta un koordinēta Valsts kontroles revidentu un ministriju un iestāžu iekšējo auditoru sadarbība nākamajā projektā – finanšu revīzijā Par 2020.gada Saimniecisko pārskatu. Noslēgta un tiek īstenota vienošanās par sadarbību, vērtējot FM, tās pakļautībā esošo padotības iestāžu gada pārskatu un FM konsolidētā gada pārskata sagatavošanas procesu**.
* **EK Twinning projekta komponentes “Stiprināt valsts iekšējo finanšu kontroles sistēmu, izstrādājot sistēmas regulējošos politikas attīstības dokumentus” ietvaros apmācīti Ziemeļmaķedonijas speciālisti, tādā veidā sniedzot atbalstu šīs valsts finanšu pārvaldības reformas programmas īstenošanā un uzlabotu tās publisko izdevumu efektivitāti un lietderību.** Dalība Twinning projektā ir būtiska ne tikai Latvijas FM un Valsts kases tēla veidošanai, bet arī valstij kopumā, jo tas ir Latvijas kompetences apliecinājums ES dalībvalstu vidū.
* **MK atbalstīts un Saeimā iesniegts likumprojekts “Grozījumi Publisko iepirkumu likumā” un likumprojekts “Grozījumi Sabiedrisko pakalpojumu sniedzēju iepirkumu likumā”. Ar minētajiem grozījumiem ir paredzēts noteikt prasības, ka publiskajos iepirkumos pasūtītājam katrā autotransporta līdzekļu iepirkumā un noteiktos pakalpojumu līgumos, jānodrošina noteikts procents tīru autotransporta līdzekļu,** tādā veidā nodrošinot, ka tiek sasniegti Latvijai Eiropas Parlamenta un Padomes Direktīvā 2019/1161 (2019.gada 20.jūnijs), ar ko groza Direktīvu 2009/33/EK par “tīro” un energoefektīvo autotransporta līdzekļu izmantošanas veicināšanu, noteiktie minimālie iepirkuma mērķrādītāji.
* **MK atbalstīts un Saeimā iesniegts likumprojekts “Grozījumi Sabiedrisko pakalpojumu sniedzēju iepirkumu likumā” un likumprojekts “Grozījumi Publiskās un privātās partnerības likumā”.** Minētie likumprojekti izstrādāti kā vienotas paketes likumprojekti kopā ar jau Saeimā iesniegto likumprojektu “Grozījumi Publisko iepirkumu likumā” un **paredz pilnveidot publisko iepirkumu kandidātu un pretendentu izslēgšanas iemeslus, lai nodrošinātu publiskajos iepirkumos pasūtītājiem plašākas iespējas izslēgt no iepirkumiem negodprātīgus pretendentus un kandidātus, kā arī pilnveidot informācijas pieejamību par publisko iepirkumu līgumiem.** Pēc Saeimas Tautsaimniecības, agrārās, vides un reģionālās politikas komisijas lūguma FMa ir izveidojusi darba grupu, lai izskatītu minētajos likumprojektos iekļautos kandidātu un pretendentu izslēgšanas nosacījumus, kā arī izvērtētu reputācijas kritērija piemērošana publiskajos iepirkumos un nepieciešamības gadījumā sagatavotu priekšlikumus komisijai.
* **Īstenojot ES fondu Revīzijas iestādes funkcijas, FM 2021.gada februārī iesniedza neatkarīgus atzinumus EK par valstī investēto ES fondu līdzekļu likumību un pareizību. Balsoties uz iesniegtajiem atzinumiem EK pieņems lēmumu par ES fondu izdevumu apstiprināšanu Latvijai.**
* **Īstenojot EEZ/Norvēģijas finanšu instrumentu Revīzijas iestādes funkcijas:**
* **FM 2021.gada februārī iesniedza neatkarīgu atzinumu Donorvalstīm par EEZ/Norvēģijas līdzfinansētu investīciju likumību un pareizību;**
* **2021.gada janvārī izsniedza pozitīvu Revīzijas iestādes novērtējumu par Iekšlietu ministrijas kā EEZ programmas “Starptautiskā policijas sadarbība un noziedzības apkarošana” apsaimniekotāja izveidoto vadības un kontroles sistēmu programmas īstenošanai.**
* **Īstenojot Krāpšanas apkarošanas koordinācijas dienesta funkcijas, FM uzsāka aktīvu sadarbību ar 2020.gadā izveidotu Eiropas Prokuratūru (EPPO).** EPPO ir izveidots ar mērķi aizsargāt ES finanšu intereses un ir galvenā iestāde, kas būs atbildīga par izmeklēšanu, kriminālvajāšanu un apsūdzības uzturēšanu tiesā par tādiem noziedzīgajiem nodarījumiem, kas skar ES finanšu intereses. Kopumā 2021.gada pirmajos 3 mēnešos ir notikušas 3 sanāksmes starp EPPO un ES fondu administrējošām iestādēm, kuru rezultātā ir sagatavots apraksts par ziņošanas procesu EPPO visu ES fondu administrēšanā iesaistīto iestāžu izmantošanai.
* **Pamatojoties uz ikgadējās darba izpildes novērtēšanas rezultātiem, apkopotas mācību vajadzības un sagatavots mācību plāns. Koordinēta darbinieku dalība mācībās, uzsākta Veselības mēneša (š.g. maijā) organizēšana.**
* **Automatizētā lietvedības sistēmā (ALS) pilnveidoti dokumentu e-aprites biznesa procesi efektivizējot personālvadības e-aprites biznesa procesus par darbinieku iesniegumu sagatavošanu - ALS papildināts ar tipveida veidlapām un darbinieku iesniegumu parakstīšanu ar e-parakstu. Pilnveidots darba plāna e-pārskata rīks, to papildinot ar atsevišķu aili, doto uzdevumu izpildes risku norādīšanai.** Tiek izvērtēti saņemtie priekšlikumi Personālvadības dokumentu un personāla e-lietu izveidei ALS ietvaros un audita ieteikumu e-aprites efektivizēšanai esošā ALS moduļa pilnveidošanai. Tiek izvērtētas izmaksas par pakalpojuma iegādi ALS pilnveidošanai par pdf dokumentu parakstīšanu, par Iekšējo normatīvo aktu e-aprites moduļa pilnveidošanu, e-Mobile paraksta izmantošanu dokumentu parakstīšanai un ALS izmantošanu mobilajās iekārtās izmantojot dokumentu datņu atvēršanai, e-virzībai, dokumentu vizēšanai un parakstīšanai - notiek izmaksu izvērtēšana pakalpojuma iegādei.
* Dokumentu aprites biznesa procesi 95% apjomā notiek elektroniskā veidā. 50% dokumenti tiek saņemti e-adresē un 50% saņemti FM oficiālajā e-pastā. Iekšējie dokumentu aprites biznesa procesi, tai skaitā personālvadības biznesa procesi 95% apjomā notiek tikai un vienīgi Automatizētās dokumentu vadības sistēmas (ALS) e-aprites vidē. 97% FM sagatavotie dokumenti tiek nosūtīti izmantojot e-adresi un adresātu e-pasta adreses. Izmantojot e-aprites biznesa procesus ir samazinājušās izmaksas par 96% papīra iegādei , 62% e-paraksta izmantošanai, 24% Latvijas pasta pakalpojumiem.

# **Ministrija ir sagatavojusi šādus tiesību aktu projektus**

# **2021.gada 3 mēnešos:**

**Saeimā apstiprinātie / iesniegtie likumi**

|  |  |
| --- | --- |
| **Pieņemšanas datums** | **Likuma nosaukums** |
| 18.03.2021. | Grozījumi Covid-19 infekcijas izplatības seku pārvarēšanas likumā |
| 21.01.2021. | Eiropas Birojam krāpšanas apkarošanai sniedzamā atbalsta likums |
| 21.01.2021. | Grozījums Kontu reģistra likumā |
| 21.01.2021. | Grozījumi Kredītiestāžu likumā |
| 07.01.2021. | Grozījumi Pievienotās vērtības nodokļa likumā |
| **Iesniegšanas**  **datums** | **Valsts kancelejā iesniegtie likumprojekti** |
| *12.03.2021.* | *Grozījumi Sabiedrisko pakalpojumu sniedzēju iepirkumu likumā* |
| *03.03.2021.* | *Grozījumi Covid-19 infekcijas izplatības seku pārvarēšanas likumā* |
| *02.03.2021.* | *Grozījumi Ieguldījumu pārvaldes sabiedrību likumā* |
| *01.03.2021.* | *Grozījumi Publiskās un privātās partnerības likumā* |
| *01.03.2021.* | *Grozījumi Alternatīvo ieguldījumu fondu un to pārvaldnieku likumā* |
| *19.02.2021.* | *Grozījumi Muitas likumā* |
| *15.02.2021.* | *Grozījumi Alternatīvo ieguldījumu fondu un to pārvaldnieku likumā* |
| *15.02.2021.* | *Grozījumi Apdrošināšanas un pārapdrošināšanas izplatīšanas likumā* |
| *15.02.2021.* | *Grozījumi Apdrošināšanas un pārapdrošināšanas likumā* |
| *15.02.2021.* | *Grozījumi Apsardzes darbības likumā* |
| *15.02.2021.* | *Grozījumi Diplomātiskā un konsulārā dienesta likumā* |
| *15.02.2021.* | *Grozījumi Finanšu instrumentu tirgus likumā* |
| *15.02.2021.* | *Grozījumi Ieguldījumu pārvaldes sabiedrību likumā* |
| *15.02.2021.* | *Grozījumi Ieguldītāju aizsardzības likumā* |
| *15.02.2021.* | *Grozījums Ieroču aprites likumā* |
| *15.02.2021.* | *Grozījumi Krājaizdevu sabiedrību likumā* |
| *15.02.2021.* | *Grozījumi Kredītiestāžu likumā* |
| *15.02.2021.* | *Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā* |
| *15.02.2021.* | *Grozījumi Kredītu reģistra likumā* |
| *15.02.2021.* | *Grozījumi Latvijas Republikas Zemessardzes likumā* |
| *15.02.2021.* | *Grozījumi likumā "Par norēķinu galīgumu maksājumu un finanšu instrumentu norēķinu sistēmās"* |
| *15.02.2021.* | *Grozījumi Maksājumu pakalpojumu un elektroniskās naudas likumā* |
| *15.02.2021.* | *Grozījumi Noguldījumu garantiju likumā* |
| *15.02.2021.* | *Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā* |
| *15.02.2021.* | *Grozījumi Privāto pensiju fondu likumā* |
| *15.02.2021.* | *Grozījumi Starptautisko un Latvijas Republikas nacionālo sankciju likumā* |
| *15.02.2021.* | *Grozījumi Stratēģiskas nozīmes preču aprites likumā* |
| *15.02.2021.* | *Grozījumi Uzņēmumu ienākuma nodokļa likumā* |
| *15.02.2021.* | *Grozījumi Valsts fondēto pensiju likumā* |
| *15.02.2021.* | *Grozījumi valsts un pašvaldību institūciju amatpersonu un darbinieku atlīdzības likumā* |
| *03.02.2021.* | *Grozījumi Kredītiestāžu likumā* |
| *22.01.2021.* | *Grozījumi Mikrouzņēmumu nodokļa likumā* |
| *22.01.2021.* | *Grozījums Finanšu stabilitātes nodevas likumā* |
| *18.01.2021.* | *Likumprojekts "Par Nolīgumu, ar ko groza Nolīgumu par iemaksu pārskaitīšanu uz vienoto noregulējuma fondu un to kopīgošanu"* |
| *18.01.2021.* | *Likumprojekts ""Par Līgumu, ar kuru groza Līgumu par Eiropas Stabilitātes mehānisma dibināšanu""* |
| *15.01.2021.* | *Grozījumi Apdrošināšanas un pārapdrošināšanas likumā* |
| *15.01.2021.* | *Grozījumi Kredītiestāžu likumā* |
| *04.01.2021.* | *Grozījumi Kredītiestāžu likumā* |
| *04.01.2021.* | *Grozījumi Kredītiestāžu un ieguldījumu brokeru sabiedrību darbības atjaunošanas un noregulējuma likumā* |
| *04.01.2021.* | *Izslēdzošā ieskaita piemērošanas kvalificētajiem finanšu darījumiem likums* |
| *04.01.2021.* | *Grozījumi Apdrošināšanas un pārapdrošināšanas likumā* |
| *04.01.2021.* | *Grozījums Maksātnespējas likumā* |

**Ministru kabineta noteikumi**

|  |  |  |
| --- | --- | --- |
| **Pieņemšanas datums** | **Nr.** | **Tiesību akta nosaukums** |
| 24.03.2021. | 181 | Grozījumi Ministru kabineta 2012.gada 31.jūlija noteikumos Nr.523 "Noteikumi par budžeta pieprasījumu izstrādāšanas  un iesniegšanas pamatprincipiem" |
| 11.03.2021. | 164 | Grozījumi Ministru kabineta 2017.gada 4.aprīļa noteikumos Nr.199 "Noteikumi par dabasgāzes apriti un akcīzes nodokļa piemērošanas kārtību" |
| 11.02.2021. | 94 | Grozījumi Ministru kabineta 2003.gada 29.aprīļa noteikumos Nr.239 "Finanšu ministrijas nolikums" |
| **Iesniegšanas datums** | **Valsts kancelejā iesniegtie Ministru kabineta noteikumu projekti** | |
| *31.03.2021.* | *"Grozījumi Ministru kabineta 2018.gada 30.oktobra noteikumos Nr.661 "Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai""* | |
| *18.01.2021.* | *Noteikumu projekts "Grozījumi Ministru kabineta 2020. gada 24. novembra noteikumos Nr.709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos""* | |

**Ministru kabineta rīkojumi**

|  |  |  |
| --- | --- | --- |
| **VK iesniegšanas/**  **Pieņemšanas datums** | **Nr.** | **Tiesību akta nosaukums** |
| 25.03.2021. | 207 | Par likumprojekta "Par vidēja termiņa budžeta ietvaru 2022., 2023. un 2024. gadam" un likumprojekta "Par valsts budžetu 2022. gadam" sagatavošanas grafiku |
| 25.03.2021. | 194 | Par valsts nekustamo īpašumu pārdošanu |
| 25.03.2021. | 193 | Grozījums Ministru kabineta 2010. gada 10. novembra rīkojumā Nr.648 "Par zemes vienību Rīgas administratīvajā teritorijā piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības  "Privatizācijas aģentūra" personā" |
| 25.03.2021. | 192 | Par atļauju Finanšu ministrijai (Valsts ieņēmumu dienestam) uzņemties valsts budžeta ilgtermiņa saistības un īstenot projektus un pasākumus Eiropas Komisijas tieši administrētajās programmās |
| 24.03.2021. | 187 | Par apropriācijas palielināšanu budžeta resora "74. Gadskārtējā valsts budžeta izpildes procesā pārdalāmais finansējums" programmā 02.00.00 "Līdzekļi neparedzētiem gadījumiem" |
| 22.03.2021. | 180 | Par Finanšu sektora attīstības plānu 2021.–2023. gadam |
| 05.03.2021. | 141 | Par finanšu līdzekļu piešķiršanu no valsts budžeta programmas  "Līdzekļi neparedzētiem gadījumiem" |
| 18.03.2021. | 172 | Par Padomes 2020. gada 14. decembra lēmumu (ES, Euratom) 2020/2053 par Eiropas Savienības pašu resursu sistēmu un ar ko atceļ Lēmumu 2014/335/ES, Euratom |
| 26.02.2021. | 128 | Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem" |
| 26.02.2021. | 120 | Par kontroles dienestu funkciju īstenošanai nepieciešamās infrastruktūras izveidi Uriekstes ielā 42, Rīgā |
| 25.02.2021. | 116 | Par valsts nekustamo īpašumu (domājamo daļu) nodošanu Finanšu ministrijas valdījumā |
| 25.02.2021. | 117 | Par valsts nekustamā īpašuma Aleksandra ielā 13, Daugavpilī, pārdošanu |
| 25.02.2021. | 118 | Par valsts nekustamo īpašumu pārdošanu |
| 23.02.2021. | 102 | Par zemes vienību Liepājas pilsētā piederību vai piekritību valstij un to nostiprināšanu zemesgrāmatā uz valsts vārda Finanšu ministrijas personā |
| 23.02.2021. | 104 | Par telpu nekustamajā īpašumā Lāčplēša ielā 106, Rīgā, nodošanu bezatlīdzības lietošanā sociālajam uzņēmumam – sabiedrībai ar ierobežotu atbildību "Dance" |
| 23.02.2021. | 105 | Par valsts nekustamā īpašuma Uzvaras ielā 3, Bauskā, nodošanu Bauskas novada pašvaldības īpašumā |
| 28.01.2021. | 54 | Par finansējuma sadalījumu pašvaldībām Covid-19 izraisītās krīzes pārvarēšanas un seku novēršanas pasākumu īstenošanai |
| 25.01.2021. | 47 | Par kopējām valsts pārvaldē auditējamām prioritātēm 2021. gadam |
| **Iesniegšanas datums** |  | **Valsts kancelejā iesniegtie rīkojuma projekti** |
| *16.02.2021.* | *-* | *Par apropriācijas palielināšanu budžeta resora "74.Gadskārtējā valsts budžeta izpildes procesā pārdalāmais finansējums" budžeta programmā 02.00.00 "Līdzekļi neparedzētiem gadījumiem"* |

**Ministru kabinetā iesniegtie informatīvie ziņojumi**

|  |  |  |
| --- | --- | --- |
| **Izskatīšanas datums** | **Prot.Nr.**  **un paragrāfs** | **Nosaukums** |
| 18.03.2021. | Nr.28 26.§ | Par Kohēzijas politikas Eiropas Savienības fondu investīciju aktualitātēm līdz 2021.gada 1.februārim (pusgada ziņojums) |
| 18.03.2021. | Nr.28 25.§ | Par 2020.gada valsts pamatbudžeta ieņēmumiem un valsts pamatbudžeta izpildi, ilgtermiņa stabilizācijas rezerves ienākumiem, finanšu darījumiem un ar tiem saistītajiem maksājumiem un no ilgtermiņa stabilizācijas rezerves finansētajiem pasākumiem |
| 18.03.2021.  11.03.2021. | Nr.28 42.§  Nr.25 57.§ | Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu |
| 11.03.2021. | Nr.25 68. § | Par 2021.gada 15.marta Euro grupas un Eiropas Savienības Ekonomisko un finanšu jautājumu padomes 2021.gada 16.marta neformālās sanāksmēs izskatāmajiem jautājumiem |
| 04.03.2021. | Nr.23 27.§ | Par krājaizdevu sabiedrību turpmākās attīstības perspektīvām Latvijā |
| 23.02.2021. | Nr.19 9.§ | Par pieejamiem finanšu resursiem valsts budžeta programmā "Līdzekļi neparedzētiem gadījumiem" Covid-19 ierobežošanas vienreizēju pasākumu finansēšanai 2021.gadā un to izlietojumu, valsts parāda un plānotā deficīta līmeni |
| 04.02.2021. | Nr.12 27.§ | Par Eiropas Savienības Atveseļošanas un noturības mehānisma plāna projektu |
| 21.01.2021 | Nr.8 30.§ | Informatīvais ziņojums par 2021.gada 18.janvāra Euro grupas un Eiropas Savienības Ekonomisko un finanšu jautājumu padomes 2021.gada 19.janvāra neformālajā sanāksmē (videokonferencē) |
| **Iesniegšanas datums** |  | **Valsts kancelejā iesniegtie informatīvie ziņojumi** |
| *31.03.2021.* |  | *Par 2020.gadā veiktajām valsts budžeta līdzekļu pārdalēm* |
| *31.03.2021.* |  | *Par veiktajiem krāpšanas apkarošanas un Eiropas Savienības finanšu interešu aizsardzības pasākumiem 2020.gadā* |
| *01.03.2021.* |  | *Pārskats Ministru kabinetam par noslēgto publiskās un privātās partnerības līgumu izpildi* |
| *01.02.2021.* |  | *Par Eiropas Savienības fondu investīciju ieviešanas statusu (ikmēneša ziņojums)* |
| *26.01.2021.* |  | *Par priekšlikumiem apgrozāmo līdzekļu atbalsta programmā* |

**Ministru kabinetā iesniegtās nostājas un pozīcijas**

|  |  |  |  |
| --- | --- | --- | --- |
| **Atbalstīšanas datums** | **Prot.Nr.**  **un paragrāfs** | **Dokumenta veids** | **Nosaukums** |
| 18.02.2021 | Nr.18 56.§ | Pozīcija | Par 2021.gada 15.februāra Euro grupas un 2021.gada 16.februāra neformālās Eiropas Savienības Ekonomisko un finanšu jautājumu padomes sanāksmēs izskatāmajiem jautājumiem |
| **Iesniegšanas datums** |  | **Dokumenta veids** | **Valsts kancelejā iesniegtās nostājas/pozīcijas** |
| *29.03.2021.* | *-* | *Nostāja* | *Latvijas Republikas nostāja uz Eiropas Komisijas 2021.gada 3.februāra formālo paziņojumu pārkāpuma procedūras lietā Nr.2021/0070* |

**Citi dokumenti**

|  |  |  |  |
| --- | --- | --- | --- |
| **Atbalstīšanas datums** | **Prot.Nr.**  **un paragrāfs** | **Dokumenta veids** | **Nosaukums** |
| **-** | **-** | **-** | **-** |

Pielikumā detalizēta informācija par darba plāna uzdevuma izpildes statusu un gaitu: *DP\_2021\_FMkopējais\_darba\_plāns\_izp\_3\_menesi*

Marika Valdmane

2021.gada aprīlis